હવે તહેવારોની સિઝન જામી છે તમને દરેક જગ્યાએ 50થી 70 ટકા સેલના બોર્ડ ઝૂલતાં જોવા મળશે. અને વેડિંગ કલેક્શનના એક્સિઝબિઝન પણ જોવા મળશે. સ્વાભાવિક છે કે વેડિંગ માટેની તૈયારીઓ થોડી આગવી જ કરવી પડે છે. તહેવારોના આઉટફિટ્સ માટે ફેશન પરસ્ત યુવતીઓ મોટા ભાગે સેલમાંથી તૈયાર આઉટફિટ્સ ખરીદી લેતી હોય છે. લગ્નના પોશાકની વાત કરીએ તો હવે લગ્નમાં જે યુવતી બ્રાઇડ છે તેના માટે તો ઘણા બધા ઓપ્શન ઉપલબ્ધ છે પરંતુ જે લોકો લગ્નમાં સહભાગી થઈ રહ્યા છે અને નજીકના પરિવારજનો છે તેમના માટે શું પહેરવું એ મોટો પ્રશ્ન સર્જાતો હોય છે હવે તો એક ટ્રેન્ડ ફૂલ્યો ફાલ્યો છે કે બધાએ એક સરખા રંગના જ પોશાક પહેરવા. જોકે ઘણી સ્ત્રી પુરૂષો અને યુવક યુવતીઓ એવા હોય છે જેમને કંઇક ખાસ અને અલગ પ્રકારની વસ્ત્રસજ્જા ગમતી હોય છે આવું અળગ પસંદ કરનારા માટે આ વખતે પટોળા સાડી, ચણિયાચોળી અને શેરવાન તેમજ કુર્તા એકમદ ઇન ટ્રેન્ડ બની રહેશે. આપણાં ગુજરાતમાં પટોળા સાડી અને ડિઝાઇન કેટલી લોકપ્રિય છે તે તો ગીત છેલાજી રે મારી હાટું પાટણથી પટોળાં મોંઘા લાવજો. તેમા રૂડાં રે મોરલિયા ચિતરાવજોમાં સરસ રીતે વણી લેવામાં આવી છે તો લોકોક્તિ કહો કે કહેવત કહો પટોળાની ગુણવત્તા અંગે એક વાક્ય જાણીતું છે કે ફાંટે પણ ફીટે નહીં પડી પટોળે ભાત…તે બાબત જ પટોળાના કારીગરોની પટોળા બનાવવાની લાક્ષણિકતાને દર્શાવે છે.